એમ છતાં લોકો ત્યાંથી પસાર થાય છે. રાતના સમયે અહીંથી પસાર થતા હોઈએ ત્યારે ખ્યાલ પણ ન આવે કે અહીં આવેલી ગટરનું ઢાંકણું ખુલ્લું છે. આના કારણે જો ધ્યાન રાખવામાં ન આવે તો અકસ્માત થવાનો પણ ભય રહે છે. ગટરનું ઢાંકણું અડધું તૂટેલું હોવાના પરિણામે વધુ જોખમી બની ગઈ છે. ગટરની ઉપર વાયરો પણ પડેલા દેખાય છે. દિવસના ભાગમાં હજારોની સંખ્યામાં રાહદારીઓ અને બસના પ્રવાસીઓ અહીંથી પસાર થતા હોય છે છતાં પણ અહીં ગટરના ઢાંકણાની આવી દશા છે. આ ઉપરાંત વરસાદના કારણે અહીં મચ્છરોની પણ સમસ્યા વધી ગઈ હોવાથી લોકોનું અહીંથી પસાર થવું પણ મુશ્કેલ બન્યું છે. આ બધાના પરિણામે બીમારીઓ ફેલાવાનો પણ ભય રહે છે. આવી લાપરવાહીનું કેટલું ખરાબ પરિણામ આવી શકે એનો અંદાજ કદાચ સુસ્ત પ્રશાસનને નહીં હોય એટલે જ આવી હાલત છેલ્લા ઘણા સમયથી હોવા છતાં પણ હજી સુધી રિપેર કરવાનું કામ હાથ ધરવામાં આવ્યું નથી.